Mestská časť Bratislava – Nové Mesto
–––––––––––––––––––––––––––––––––––––––––––––––––––––––––––––––––––––––––––

Materiál na rokovanie 
Miestneho zastupiteľstva
Bratislava – Nové Mesto
Dňa:  13. 12. 2011

    

Návrh 
stanoviska Miestneho zastupiteľstva mestskej časti Bratislava – Nové Mesto k návrhu dodatku Štatútu hlavného mesta Slovenskej republiky Bratislavy
–––––––––––––––––––––––––––––––––––––––––––––––––––––––––––––––

Predkladá:                                                                       Materiál obsahuje:
–––––––––––                                                                    ––––––––––––––––-
Ing. Ľudovít Kollárik                                                        1. Návrh uznesenia
prednosta MÚ BNM                                                         2. Dôvodovú správu
							        3. Návrh stanoviska k dodatku 
                                                                                          	Štatútu hl. mesta SR Bratislavy
							        4. Žiadosť primátora  									        5. Návrh Dodatku Štatútu hl. 									mesta SR Bratislavy									

Spracovateľ:                                                                     Stanovisko právnej skupiny:
–––––––––––                                                                      ––––––––––––––––––––––––-
Mgr. Jana Biharyová                                                     	- nie je potreba právneho                     
poverená						          	posúdenia	
vedením odd. podnikateľského,		        	
právneho a správy majetku                                     

Na rokovanie prizvať:
––––––––––––––––––-
spracovateľa

december 2011

Návrh uznesenia: 

Miestne zastupiteľstvo 

s ch v a ľ u j e 

Stanovisko k návrhu dodatku Štatútu hlavného mesta Slovenskej republiky Bratislavy

-	bez pripomienok

-	s pripomienkami  

Dôvodová správa

Dňa 02.11.2011 bola mestskej časti doručená žiadosť primátora hlavného mesta SR Bratislavy predmetom, ktorej je návrh dodatku Štatútu hlavného mesta Slovenskej republiky Bratislavy. 

V súlade s čl. 103 ods. 2 Štatútu hlavného mesta Slovenskej republiky Bratislavy doručí starosta mestskej časti primátorovi hlavného mesta písomné stanovisko Miestneho zastupiteľstva do dvoch mesiacov odo dňa požiadania. V prípade, že starosta v lehote dvoch mesiacov odo dňa požiadania písomné stanovisko miestneho zastupiteľstva nedoručí, má sa za to, že miestne zastupiteľstvo s predloženým návrhom súhlasí.

Návrhom dodatku k Štatútu hlavného mesta Slovenskej republiky Bratislavy (ďalej len „štatút“) je navrhnutá nasledovná úprava týkajúca sa pôsobnosti Bratislavy v oblasti sociálnych vecí – čl. 31 a pôsobnosti mestskej časti v oblasti sociálnych  - čl. 32:
-	v poznámke pod čiarou k odkazu 36 
sa na konci pripájajú slová “v znení zákona č. 551/2010 Z. z.“;
-	v čl. 31 
ods. 6 písm. k) znie: „je povinná hradiť ekonomicky oprávnené náklady podľa § 71  ods. 6“;
-	pod v poznámke čiarou k odkazu 48 
sa na konci pripájajú tieto slová „v znení zákona č. 551/2010 Z. z.“;
-	v čl. 32 
ods. 10 písm. d) sa na konci čiarka nahrádza bodkočiarkou a pripájajú sa tieto slová: „môže poveriť právnickú osobu, ktorú zriadila alebo založila, vykonávaním sociálnej posudkovej činnosti na účely vyhotovenia posudku o odkázanosti na sociálnu službu“;
-	v čl. 32 
ods. 10 sa písm. e) dopĺňa piatym bodom, ktorý znie: „5. Pomoci pri osobnej starostlivosti o dieťa.“;
-	v čl. 32 
ods. 10 písm. m) znie: „m) je povinná uhradiť ekonomicky oprávnené náklady podľa  § 71 ods. 6“

Navrhované zmeny týkajúce sa kompetencií v oblasti sociálnych vecí:
-	poskytovania, resp. zabezpečovania sociálnej služby v zariadení opatrovateľskej služby a v dennom stacionári;
-	opatrovateľskej služby;
-	prepravnej služby ( cieľom je poskytovanie individuálnej prepravy fyzickej osobe s ťažkým zdravotným postihnutím, s obmedzenou schopnosťou pohybu a orientácie; je podmienená posudkom vydaným príslušným úradom práce, soc. vecí a rodiny, nepriaznivý zdravotný stav sa preukazuje potvrdením poskytovateľa zdravotnej starostlivosti);
-	odľahčovacej služby ( cieľom tejto služby je umožniť fyzickej osobe, ktorá opatruje osobu s ťažkým zdravotným postihnutím, nevynutný odpočinok na udržanie fyzického a duševného zdravia – najviac 30 dní v kalendárnom roku)

Navrhované zmeny týkajúce sa kompetencií v oblasti starostlivosti o dieťa:
-	starostlivosť o dieťa mestská časť poskytuje rodičovi, resp. osobe, ktorá má dieťa zverené do starostlivosti na základe rozhodnutia súdu, a to v prípade choroby, úraze, úmrtí, pôrode matky, narodenie najmenej troch detí súčasne alebo dvoch detí súčasne v priebehu dvoch rokov, a to až do veku troch rokov veku najmladších detí a to najviac v rozsahu 30 dní
    
Predkladané zmeny v štatúte znamenajú finančné zaťaženie rozpočtu Mestskej časti Bratislava – Nové Mesto odhadom o viac ako 15 000,- € ročne.
 
Návrh bol prerokovaný komisiou sociálnych vecí a bývania, ktorá odporúča návrh schváliť bez pripomienok.

Návrh bol prerokovaný na miestnej rade dňa 29.12.2011, ktorá odporúča návrh schváliť bez pripomienok.

Odporúčame:
Návrh dodatku Štatútu hlavného mesta Slovenskej republiky Bratislavy schváliť.

Stanovisko Miestneho zastupiteľstva mestskej časti Bratislava – Nové Mesto

Miestne zastupiteľstvo

s ú h l a s í

s Návrhom dodatku Štatútu hlavného mesta Slovenskej republiky Bratislavy